ધીરે ધીરે ઉનાળાની શરૂઆત થઇ રહી છે. શહેરનાં પોલીસ સ્ટેશનોમાં સરકારી કૂલરોની સ્થિતિ કથળેલી જ છે. પરંતુ એજન્સીમાં પણ કૂલરની હાલત દયનીય છે. અમદાવાદ ક્રાઇમ બ્રાંચમાં એક સરકારી કૂલર છે પરંતુ આ કૂલર અત્યારે બંધ હાલતમાં છે. હાલમાં જ એક નાના કૂલર પર ક્રાઇમ બ્રાંચના કર્મચારીઓને નિર્ભર રહેવું પડે છે. બહારથી આવતા અરજદારો અથવા તો ફરિયાદીને પણ ગરમ પાણી પીવું પડે છે. પોલીસ કમિશનરે પોલીસ સ્ટેશનોમાં પ્રાથમિક સુવિધાઓ માટે રિપોર્ટ મગાવ્યા હતા જેમાં પોલીસ સ્ટેશનોમાં તમામની જરૂરિયાત અંગે સૂચના અપાઇ હતી. પરંતુ ક્રાઇમ બ્રાંચમાં જ પાણીનું કૂલર બંધ છે.